Magnus Kleven

Magnus Kleven (født 1941) er en tidligere, norsk lærer og politiker (Ap). Han var Viknas ordfører fra 1984 til 1991.

Han vokste opp på småbruket Kleiva (Kleven) i Vikna som sønn av Elias Kleven og Ingeborg Vikvang. Han giftet seg med Solveig Åsgard og bosatte seg på Rørvik. Han har allmennlærerutdannelse og to grunnfag fra universitetet, og arbeidet som lærer.

Han kom tidlig med i arbeiderungdomslaget på Rørvik og ledet Rørvik arbeiderlag og Vikna arbeiderparti i mange år. Fra 1964 var han medlem av Vikna kommunestyre, fra 1984 til 1991 som ordfører. Han var også formann i kommunikasjonsnemnden i fire år, formann i skolestyret i to år og medlem av skoleutvalget ved Ytre Namdal videregående skole.

Kleven ble i 2016 utnevnt til æresmedlem av Vikna arbeiderparti.

Referanser 

Ordførere i Vikna
Ap-ordførere i Nord-Trøndelag
Norske pedagoger
Personer fra Vikna kommune
Fødsler i 1941